Alene i løbet af fredag har 15-20 landmænd måttet ringe til Falck efter hjælp, oplyser NORDJYSKE Medier.- Det er jo sæson nu, og så snart landmændene ser solen, så er den jo gal, siger vagtchef ved Falck i Nordjylland, Jan Boldsen med et smil. Og det er nogle tunge bæster, der skal hives fri. Gyllevognene vejer mellem 10 og 40 tons, og af til må der to af Falcks firhjulstrukne unimogs til for at få møghjulene til at slippe den bløde nordjyske muld. Falck bereder sig nu på en weekend med masser af gylle. Der er allerede kaldt fire ekstra Falckfolk på arbejde til weekenden.

Referat:
Solen skinner, foråret banker på, og så skal møget køres ud - Falck i Nordjylland har travlt med trække fastkørte gyllevogne fri.